బకింగ్ హామ్ పాలెస్
అనాదిగా బకింగ్ హామ్ హౌస్ గా చిరపరిచితమై, ఈ నాటి భవనానికి, అంతర్భాగంగా రూపు దాల్చిన ఆ ఇల్లు 1703లో అప్పటి బకింగ్ హామ్‍ యొక్క డ్యూక్ కోసం నిర్మితమై, ఒకప్పటి అతిపెద్ద ప్రాసాదంగా నిలిచి, దాదాపు 150 సంవత్సరాల వరకూ ఒక ప్రభుత్వేతర యాజమాన్య స్థలంలో ఉంది. అనంతరం ఆ భవనము 1761కి చెందిన జార్జ్ III ద్వారా ఆక్రమింపబడి, క్వీన్ చార్లొట్ యొక్క వ్యక్తిగత నివాసంగా మారి, “ది క్వీన్స్ హౌస్”గా పిలువబడింది. 19వ శతాబ్దంలో జాన్ నాష్ మరియు ఎడ్వర్డ్ బ్లోర్ అనబడే వాస్తు శిల్పులు సూత్ర ప్రాయంగా ఆ భవనాన్ని విస్తరించి, ప్రధాన ప్రాంగణాన్ని మూడు శాఖలుగా ఏర్పరిచారు. అంతిమంగా 1837లో క్వీన్ విక్టోరియా హయాంలో బకింగ్ హమ్ పాలెస్, బ్రిటిష్ రాచరికపు అధికారిక రాజ ప్రాసాదంగా మారిపోయింది. ఆ కట్టడానికి చివరి ప్రధాన సంకలనాలు, ముఖ్యంగా రాజ కుటుంబీకులు సమావేశమై బయట ఉన్న జన సమూహాలను పలకరించే తూర్పు ముఖంలోని పిట్టగోడలాంటి బాగా ప్రాచుర్యం పొందిన కట్టడాలు, 19వ శతాబ్దం చివరి కాలం నుండి 20వ శతాబ్దపు ప్రారంభకాలంలోగా నిర్మితమైనాయి. అయినప్పటికీ, రెండో ప్రపంచ యుద్ధంలో జర్మన్ బాంబ్ వల్ల ఆ భవనంలోని ప్రార్థనా మందిరం ధ్వంసమై, ఆ ప్రదేశంలోనే క్వీన్స్ గాలరీ (ప్రదర్శన శాల) నిర్మింపబడి, రాచరిక వస్తు సేకరణను ప్రజల సందర్శనార్థం 1962 నుండి ప్రదర్శన కోసం ఏర్పాటు చేయబడింది.
బ్రాంప్టన్
1834 లో ప్రస్తుతపు మెయిన్ మరియు క్వీన్ స్ట్రీట్ లోవిలియమ్ బఫీస్ టావర్న్ పేరుతో నడపబడిన భవనం మాత్రమే ప్రస్తుతపు బ్రాంప్టన్‌కి కేంద్రం.ఈ ప్రాంతం బఫీస్ కార్నర్‌గా గుర్తింప బడింది.1834 లో జాన్ ఎలియాట్ ఇక్కడ్ బ్రాంప్టన్ పేరుతో ఇళ్ళ స్థలాలు రూపొందించి విక్రయించడంతోఈ ప్రాంతం ప్రజలలో బ్రాంప్టన్ గా స్థిరపడి పోయింది.
1854 లో అప్పుట్లో నూతనంగా స్థాపించబడిన కంట్రీ అగ్రికల్చర్ సొసైటీ ఆఫ్ ది కంట్రీ ఆఫ్ పీల్ వ్యవసాయ ఉత్పత్తుల సంతను మెయిన్ మరియు క్వీన్ స్ట్రీట్ మూలలో ఏర్పాటు చేశారు.వ్యవసాయ ఉత్పత్తులు, ధాన్యాలు, దుంపలూ, పాల ఉత్పత్తులు ఇక్కడ అమ్మకానికి వచ్చాయి.ప్రస్తుతం జరుగుతున్న బ్రాంప్టన్స్ ఫార్మర్ మార్కెట్కి ఇది ప్రారంభం.తరువాతి కాలలంలో ఇక్కడ గుర్రాలు, పెంపుడు జంతువులు, స్వల్పంగా ఇతర జంతువులు విక్రయానికి రావడం ప్రారంభం అయింది.ఆ వ్యవశాయ ఉత్పత్తుల సంత చివరికి ప్రస్తుత ఆధినిక బ్రాంప్టన్ ఫాల్ ఫైర్‌గారూపాంతరం చెందింది.అదే సంవత్సరం బ్రాంప్టన్ విలేజ్ జాబితాలోకి చేరింది.
1887లో ఫెడరల్ ప్రభుత్వం ఈ విలేజ్ మొట్టమొదటి ఉచిత గ్రంథాలయం ఏర్పాటు చేయడానికి నిధులను విడుదల చేసింది.1907లో స్టీల్ వ్యాపారంలో అగ్రగణ్యుడైన
ఆన్‌డ్ర్యూ కార్నెగీ నుండి నిదులను సేకరించి అనేకమంది చదవడానికి వసతి కల్పించేలా బ్రాంప్టన్ లైబ్రెరీ భవననిర్మాణం చేపట్టింది.
బ్రాంప్టన్ వ్యవసాయులు కొంతమంది నగరంలో పనిచేస్తున్న బీమా ఆఫీసుల నుండి పాలసీలు పొందడానికి సమస్యలు తలెత్తడంతో క్లైర్ విల్లే హాల్ లో పలు సమావేశాలు జరిపి ది కంట్రీ ఆఫ్ పీల్ ఫార్మర్స్ ముచ్యుయల్ ఫైర్ పేరుతో బీమా సంస్థను స్థాపించలని నిశ్చయానికి వచ్చారు.1955లో ఈ సంస్థ మూడవ సారి స్థల మార్పిడి చేసి 103 క్వీన్ స్ట్రీట్ వెస్ట్ కి మార్చి తన పేరుని పీల్ ముచ్యుయెల్ ఇన్సూరెన్స్ కంపనీగా మార్చుకుంది.ఇది బ్రాంప్టన్ నగరంలోని అత్యంత పురాతన స్తంస్థ.1890 లో హార్మ్స్‌వర్త్ డెకరేటింగ్ సెంటర్ హార్మ్స్ వర్త్ ‍‍‍‍అండ్ సన్ పేరుతో స్థాపించబడింది.ఇది మొదట వారి ఇంటి ముందరి భాగంలో ప్రారంభించారు.పాత భవనం మంటలకు గురి కావడంతో 1904 సెప్టెంబరు 1లో ప్రస్తుతం పనిచేస్తున్న ప్రదేశాన్ని $1400 డాలర్లకు కొనుగోలు చేశారు. ఇది అత్యంత అధిక కాలంగా బ్రాంప్టన్లో పనిచేస్తూ ఉన్న చిల్లర సామానుల దుకాణం.